Kampanê Başûrê Kurdîstanî ra agêrayîşê hemwelatîyan ê êzidîyan dewam keno. Awankerdişê komîsyonêkî ra dima hemwelatîyê Şingalî hêdî hêdî agêrenê. Hemwelatîyî hetê Komîsyonê Îdareyê Xoserî ra yenê pêşwazîkerdene.
Na çarçewe de ewro 30 keyeyê êzidîyî bi hawayêkê fermîyî rayîrê Mûsilî ra agêrayî Şingal û dew û qezayanê Şingalî de ameyî cakerdene.
Goreyê zanayîşanê ke keyeyan ra ameyî girewtene, zafêrî keyeyî Kampa Çemişko ya qezaya Zaxoyî ya Dihokî ra agêrayî.
